આ પ્રોજેક્ટ માટે રચાયેલી કેન્દ્રીય હાઈ લેવલ દાંડી મેમોરિયલ કમિટીના ઉપપ્રમુખ ડૉ. સુદર્શન આયંગર દાંડી હેરિટેજ રૂટની કામગીરી અને ખર્ચ વિશે સમજણ આપતાં જણાવે છે કે, “આ પ્રોજેક્ટ બે હજાર કરોડ રૂપિયાથી વધુનો હોવાનું કહેવાઈ રહ્યું છે, જે સત્ય નથી. વળી હેરિટેજ રૂટ વિકસાવવાનો ઉદ્દેશ દાંડીયાત્રા જ્યાંથી પસાર થઈ હતી તે રૂટને ઓળખીને તેને મુખ્ય રસ્તા સાથે લિંકઅપ કરી ઇતિહાસને જાળવી રાખવાનો છે, કારણ કે અમદાવાદથી દાંડી સુધીનો રસ્તો તો છે પણ ગાંધીજી જ્યાંથી ચાલ્યા હતા તે માર્ગોને ઓળખી કાઢીને તેને મુખ્ય રસ્તાઓ સાથે જોડવાનું કામ આ પ્રોજેક્ટમાં છે.